Sanda Gabriela Talabă

Motto: Toate creațiile artistice au la bază o mare iubire, cunoaștere, înțelegere, inspirație și transpirație. (Cover)

De trei ori artistă: scriitoare, prin cartea publicată “Poveștile mele”, terapeut – cadru tămăduitor al sufletului omenesc, care reușește să izgonească durerile oamenilor din trup și suflet, pictor, reprezentată prin tablouri ce imortalizează portrete, peisaje, compoziții reale și imaginare. A participat la multe expoziții personale și de grup, prin compoziții ce nu sunt la îndemâna multora. Urmând Școala Populară de Arte, curiozitatea sa artistică împreună cu ideile sale în domeniul artei plastice, exercită o serioasă influență asupra lucrărilor pe care le realizează. Cartonul, pânza și culoarea reprezintă potențiale câmpuri de bătălie artistică unde Gabriela Sanda Talabă iese întotdeauna în avantaj, în final chiar câștigătoare, și datorită publicului numeros și educat care o apreciază, o respectă, o iubește ca pe o valoare locală și o prețiozitate națională.

Gândul meu, precum și visul artistei dau aripi și speranțe unei mândrii și recunoașteri universale. Așa să-i ajute Dumnezeu care i-a dat darul și harul iubirii creației pentru frumuseți. Vorbele celor care apreciază sau critică munca artiștilor, creatori de artă și frumuseți sunt multe, vocabularul rămânând sărăcit în fața tablourilor afișate de creatori în expoziții. Lucrările semnate de Sanda Gabriela Talabă se înscriu într-un delicat echilibru plastic, o frumoasă simbioză între realitate, culoare, compoziție, poezie.

Privind cu atenție către artistă se observă, fără pic de invidie, că delicatețea înnăscută a firii sale contemplative, face din domnia sa un pictor profund inovator, creator de atmosfere plastice și stilistice distinse. Gabriela Sanda Talabă este un element artistic vital, care în momentul de față dă naștere sentimentului culorii și luminii care ne învăluie pe toți. Toate acțiunile pe care le întreprinde având ca scop promovarea valorilor ne îndeamnă și ne ajută să atingem noi culmi pentru a găsi desăvârșirea spirituală.

Pictor Prof. Cojocaru Vergil-Cover

Contents